पाएं अपने शहर की ताज़ा ख़बरें और फ्री ई-पेपरडाउनलोड करें
वर्तमान में व्यापी कोरोना बीमारी से ठीक हुए लोगों से पीड़ितों की मदद करने का आह्वान केमिस्ट एसोसिएशन द्वारा किया गया है। एसोसिएशन पदाधिकारियों ने कहा है कि बीमारी के दौरान खरीदे गए उपकरण नि:शुल्क या कम कीमत पर पीड़ितों को उपलब्ध कराकर मदद की जा सकती है। क्योंकि कई ऐसे मरीज भी जिन्हें बाजार में जरूरी उपकरण उपलब्ध नहीं हो पा रहे हैं और कई ऐसे भी हैं जिनके पास महंगे उपकरण खरीदने के लिए रकम नहीं है।
एसोसिएशन के अध्यक्ष प्रवीण जैन (बल्लू) एवं सचिव संजीव जैन ने कहा कि कोरोना संक्रमण काल में जहां एक ओर काफी संख्या में लोग संक्रमित हो रहे हैं वहीं दूसरी ओर भले चंगे होने वाले मरीजों की भी बड़ी संख्या है। इनमें कई ऐसे भी हैं जिनके द्वारा संक्रमित होने पर ऑक्सीजन सिलेंडर, ऑक्सीमीटर इनहेलर मशीन या ऑक्सीजन कंसंट्रेटर, पल्स ऑक्सीमीटर सामग्री आदि सामग्री खरीदी गई है। अब यह सामान जरूरतमंद को दान दे दें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn